ועדת הפנים ואיכות הסביבה, כנסת 16, פרוטוקול מספר 551, 2005-12-19 13:00

גאלב מג'אדלה: שלום לכולם, בשעה טובה הגענו לישיבה שבה תתקיים הצבעה בנושא מיחזור צמיגים.

גאלב מג'אדלה: אני רוצה לקוות שכולם בתחושה טובה, בהרגשה שכל אחד ניתנה לו האפשרות וההזדמנות לעשות את המקסימום כדי להשפיע על חוק חשוב זה.

גאלב מג'אדלה: הצעת חוק מיחזור שאריות צמיגים, התשס"ג – 2003 של חה"כ מיכאל נודלמן, חה"כ אריה אלדד, חה"כ אורי אריאל וחה"כ יורי שטרן (פ/413).

גאלב מג'אדלה: אנחנו מתחילים לקרוא את הצעת החוק כדי להצביע?

עידו בן יצחק: כן, אני רק רוצה להציג את התוספות.

עידו בן יצחק: את הרוב קראנו, למעשה אישרנו עד סעיף 11 בישיבה שעברה הוקראו גם סעיפים 12 ו-13 מבלי שנערכה עליהם הצבעה.

גאלב מג'אדלה: סעיף 12 ו-13 עולים להצבעה.

גאלב מג'אדלה: מי בעד?

גאלב מג'אדלה: מי נגד?

גאלב מג'אדלה: אין נמנע, אין מתנגד, אושרו.

גאלב מג'אדלה: תודה רבה.

עידו בן יצחק: לבקשת כמה גורמים נוספו פה סעיפים שהם כרגע 3א', 3ב' ו-3ג' בעמוד 2.

עידו בן יצחק: לצערי לא הספקתי לעבור עליהם מאחר והם הוכנסו רק אתמול.

גאלב מג'אדלה: נוספו ועוד לא הייתה הצבעה?

עידו בן יצחק: לא, וגם לא הוקראו.

עידו בן יצחק: קודם אולי שיוסברו.

גאלב מג'אדלה: אין פה הסברים, קוראים, מצביעים.

גאלב מג'אדלה: אני מבקש שתהיו צמודים לסיכומים.

גאלב מג'אדלה: תקרא אותם כדי שנצביע עליהם.

גאלב מג'אדלה: אני רוצה להזכיר פעם חמישית, אנחנו בקריאה ראשונה, נכון?

גאלב מג'אדלה: אז יש לפניכם הדרך ארוכה לשנייה ושלישית.

גאלב מג'אדלה: יש לכם את כל הזמן שבעולם לכן בוא נתקדם, בבקשה.

עידו בן יצחק: בסעיף 1 נוספה הגדרה של "בעל בית עסק" – אחד או יותר מאלה.

עידו בן יצחק: (1) המנהל את בית העסק.

עידו בן יצחק: (2) המחזיק של בית העסק.

עידו בן יצחק: (3) בעל היתר או רישיון הדרושים לפי כל דין להפעלת או לניהול בית העסק או לעיסוק בעסק או מי שעליו מוטלת.

עידו בן יצחק: חובה לקבל היתר או רשיון כאמור.

עידו בן יצחק: (4) מי שבהשגחתו או בפיקוחו פועל בית העסק.

עידו בן יצחק: הסעיפים שנוספו, 3א', 3ב', ו-3ג' הם בעמוד 2.

עידו בן יצחק: יבואן שאינו משווק 3א.

עידו בן יצחק: יבואן המייבא צמיגים לשם שימוש במהלך פעילותו, יפעל לסילוק ולמיחזור של צמיגים משומשים בשיעורים כמפורט בסעיף 3, מסך כל הצמיגים שבהם עשה שימוש במהלך השנים המפורטות.

עידו בן יצחק: 3ב.

עידו בן יצחק: שחרור צמיגים מהמכס.

עידו בן יצחק: פקיד מכס לא יאפשר שחרור צמיגים מרשות המכס אם לא ניתן אישור הממונה כי יבואן הצמיגים קיים חובותיו לפי חוק זה או שמתנהל בעניינו הליך שיפוטי לפי סעיף 15 או 17 לחוק זה.

עידו בן יצחק: בסעיף זה "יבואן" – למעט יבואן כלי רכב.

עידו בן יצחק: 3ג.

עידו בן יצחק: איסוף צמיגים מבית עסק על ידי יצרן או יבואן.

עידו בן יצחק: (א) יצרן או יבואן יפנה מבית עסק, ללא תמורה ותוך פרק זמן סביר, כמות צמיגים משומשים בשיעורים המפורטים בסעיף 3, מסך כל הצמיגים השיווק לאותו בית עסק במהלך השנים המפורטות בסעיף האמור.

עידו בן יצחק: (ב) בית עסק יעביר ליצרן או ליבואן או לגורם מטעמם צמיגים משומשים כאמור בסעיף קטן (א) ללא תמורה.

גאלב מג'אדלה: תודה רבה.

מיכאל נודלמן: כבוד היושב ראש, בסעיפים האלו ביקשתי להכניס תיקון, בסעיף 3.

ירון סילבר: בסעיף 3 ג' רבתי הצענו נוסח חלופי לסעיף הזה, מפורט יותר, שאמור להחליף את סעיף 8 בהצעת החוק.

ירון סילבר: הסעיף הזה למיטב הבנתי מקובל על המשרד לאיכות הסביבה.

גאלב מג'אדלה: אבל הוא בטח לא מקובל על מישהו אחר, אנחנו היום בהצבעות.

עידו בן יצחק: אם תוכל להגיד בקצרה את ההבדלים.

ירון סילבר: אולי אני אקריא בקצרה את הסעיף, ראשית אגיד שתי מילים.

ירון סילבר: הסעיף הזה הוא בר חשיבות כי כמי שמייצג פה כרגע את היבואנים והיצרן, עלינו מוטלת החובה לאסוף את הצמיגים ולמחזר אותם.

ירון סילבר: לכן חשוב לנו מאוד להבטיח את היכולת שלנו לקבל את הצמיגים מהצמיגיות ללא תמורה כדי שנוכל אכן לעמוד ביעדים ובחובות שלנו על פי החוק.

ירון סילבר: לכן זו מטרת הסעיף, פשוט באותם מקורות הוא רק מפורט יותר, רחב יותר ואני יכול לקרוא בקצרה את ההצעה שלנו שאמורה כאמור להחליף את סעיף 8 בהצעת החוק.

גאלב מג'אדלה: כתוב ב-3ג' אומרת לי עורכת דין טלמור.

גאלב מג'אדלה: קלענו לדעתך.

ירון סילבר: כן, אבל היא אם אי אפשר לתת נוסח שהוא יותר מפורט.

גאלב מג'אדלה: לא עכשיו, תעזבו את האנרגיות לשנייה ושלישית.

גאלב מג'אדלה: תודה רבה.

מיכאל גורלובסקי: אני מבקש בסעיף 3 להכניס תיקון, יבואן הרכב יפעל לסילוק או מיחזור של צמיגים משומשים בשיעור של 20 אחוז מסך כל הצמיגים ששיווק בישראל במשך השנים.

גאלב מג'אדלה: איפה היבואנים?

יהודה רודד: אנחנו פה.

גאלב מג'אדלה: מה אתה אומר?

יהודה רודד: אנחנו מסכימים.

יהודה רודד: זה מה שגם הבנו בקריאה של שבוע שעבר שזה בפנים, אנחנו היום לא רואים את זה.

עינת ברכה: אנחנו מתנגדים.

גאלב מג'אדלה: למה גברתי מתנגדת?

עינת ברכה: כל צמיג שנכנס לארץ יש אחריות למחזר אותו.

עינת ברכה: אין שום הבדל בין צמיג שמוכנס באמצעות כלי רכב לבין צמיג שנכנס על ידי יבואן רכב.

עינת ברכה: ההיפך הוא הנכון.

עינת ברכה: כי הצמיג הראשון שהולך למחזור, הצמיג הראשון שנכנס לארץ זה הצמיג שנכנס על הרכב.

עינת ברכה: יבואני רכב מכניסים צמיגים שרק מחליפים את אותו צמיג.

עינת ברכה: הצמיג הראשון שהולך למחזור זה בדיוק אותו צמיג.

עינת ברכה: אין פה שום יסוד לאבחנה.

עינת ברכה: זו אפליה, זה מנוגד לחוקי יסוד, זה לא עומד במבחן משפטי וזה גם לא מתקבל על הדעת.

עינת ברכה: אין שום סיבה לפטור.

עינת ברכה: כל הרעיון של החוק הזה שמדובר בחוק כולל, מקיף שחל על כל הצמיגים שנכנסים לתחומי מדינת ישראל מכל סוג שהוא, מכל אופן שהוא על ידי כל גורם שהוא.

יהודה רודד: בדיוק הפוך ממה שנאמר.

יהודה רודד: הצמיג שמחליף את הצמיג זה הצמיג שאתם אליאנס מביא.

יהודה רודד: הצמיג שאתם מייבאים או אליאנס מייצר משמש כחלק חילוף והוא מחליף את הצמיג, ולא ההיפך.

יהודה רודד: הצמיג שעולה עם הרכב נשאר קשור לרכב כל עוד שהרכב חי 15 ו-20 שנה.

יהודה רודד: הצמיג שהופך להיות משומש מוחלף על ידי צמיג שאתם מכניסים.

יהודה רודד: כלומר הבלאי נשאר במקום הצמיג שאתם הכנסתם ולא במקום הצמיג שאני הכנסתי.

יהודה רודד: זאת בעצם התפיסה.

ירון סילבר: עד עכשיו לא שמענו תשובה מה קורה לצמיג החדש שהיה על הרכב שמסיים את חייו.

ירון סילבר: מדובר בצמיג משומש - - -

יהודה רודד: שאתה אמור לפנות במקום הצמיג שהבאתם.

ירון סילבר: החוק הזה מטרתו לתת תשובה לכל הצמיגים שמוכנסים לארץ, לדאוג שבסיום חייהם יהיה להם פתרון.

ירון סילבר: ולכן ברגע שהצמיג החדש שהיה על הרכב שהובא על ידי יבואנים ירד מהרכב, מדובר בצמיג שיש למצוא לו פתרון.

ירון סילבר: הפתרון הזה, את האחריות לטיפול בצמיג הזה יש להטיל על מי שהכניס אותו לארץ.

ירון סילבר: ואני לא רואה את הקשר למי שמכניס צמיג במקום הצמיג הזה.

ירון סילבר: איפה התשובה לגבי הצמיג שהיה על הרכב החדש והגיע לסוף חייו.

ירון סילבר: מי מטפל בו?

ירון סילבר: והאחריות פה צריכה להיות בדיוק כמו שהיא חלה על היבואנים והיצרן לטפל בצמיגים החדשים שהוכנסו לארץ וזו האחריות של יבואני הרכב.

ירון סילבר: וכל החישובים פה של 20 אחוז ואורך חיים זה לא נראה לי רלוונטי.

ירון סילבר: הכנסתם 5 צמיגים חדשים, אתם אלה שאחראים למחזר אותם כאשר הם יגיעו לסוף חייהם.

ירון סילבר: אותם 750,000 צמיגים שבשנה מכניסים היבואנים לארץ, האחריות למחזר אותם צריכה להיות עליהם, אלא אם כן אנחנו לא מדברים על חוק שהוא שיווני וחל על כולם במידה שווה.

גאלב מג'אדלה: אני יכול לשאול את אדוני?

גאלב מג'אדלה: זה היה 25, למה זה ירד ל-20?

מיכאל גורלובסקי: אני לא יודע, אני ביקשתי 20.

מיכאל גורלובסקי: זה בקשת תיקון שלי.

גאלב מג'אדלה: באת מאוחר, ה-20 כתוב מלפני חודשיים.

גאלב מג'אדלה: אני רק אומר לך שהייתה הבנה על 25.

חיים מלאך: היבואן הביא כמות של צמיגים, הצמיג הזה הולך לאזרח בניגוד ליבואנים שמביאים צמיגים שהולכים לצמיגיות.

חיים מלאך: אז יבואני צמיגים שרוצים לייבא צמיגים, הם פונים לצמיגיות ומבקשים לקבל מיחזור.

חיים מלאך: מאיפה יקבל יהודה רודד מאנשים שלו, איך הוא יעשה את המיחזור, הוא לא מוכר לפנצ'ריות צמיגים, הצמיגים מפוזרים בקרב האזרחים, אין לו ממי לקחת צמיגים.

מיכאל גורלובסקי: אני גם ביקשתי להתייחס לסוגיה הזאת.

יוסף נעים: עוד שאלה ברשותך אדוני היושב ראש.

יוסף נעים: כתוב שהצמיגאי ייתן ללא תמורה את הצמיגים ליבואן.

יוסף נעים: אין לנו בעיה לתת לו אבל שלא ייווצר מצב שיש צמיגים אצל מוסך מורשה שהוא גם צמיגאי שעשה החלפות לצמיגים רחבים והצמיגים במצב חדש ויגידו לו, זה בשבילי משומש, תן לי אותם.

יוסף נעים: זאת אומרת שזה יהיה רק בהסכמה שהצמיגאי יתן ליבואן או ליצרן.

גאלב מג'אדלה: אתה רוצה שאזכיר לך פעם נוספת שיש לנו קריאה שנייה ושלישית שם אפשר לעשות את כל האנרגיות?

גאלב מג'אדלה: מיכאל, אתה רוצה להסביר, אני רק מקווה שההסבר שלך לא יפגע בעניין.

מיכאל גורלובסקי: ההסבר שלי יהיה קצר מאוד כרגיל.

מיכאל גורלובסקי: לפני זמן מה כשהשתת

מיכאל גורלובסקי: פתי בישיבה האחרונה אמרתי שאני תומך בחוק, זה חוק ראוי וחשוב אבל גם ציינתי שהחוק הזה צריך להישאר בגדר הסבירות כלפי כל הגופים וכל האינטרסנטים שנגועים בחוק הזה.

מיכאל גורלובסקי: אם ללכת על הבטוח אפשר לדרוש מהיבואן ואנחנו לא נצא מזה וזה לא יהיה סביר.

מיכאל גורלובסקי: התיקון שלי הוא סביר, אני חושב שהוא מאוד הגיוני ואני מבקש להביא אותו להצבעה.

גאלב מג'אדלה: מה אומר צ'יטה?

אליעזר כהן: אני גם מבקש להביא להצבעה.

עינת ברכה: לא שמעתי פה שום מענה לטענה.

עינת ברכה: קודם כל יש את הטענה של איכות סביבה.

עינת ברכה: 100 אחוז צמיגים צריכים לדאוג למיחזור שלהם, ומעבר לזה, עושים חוק שחל על הכל, מה היסוד לקחת קבוצה מסוימת ומאיזשהו טעם לא ברור, אני לא רואה שום הגיון וטעם, כל צמיג שמחליפים אותו כנגדו צריך למחזר אותו.

עינת ברכה: יש אחריות, יש אחריות כוללת על כולנו.

עינת ברכה: ומעבר לזה יש את הטענה של חוסר חוקיות שכדאי שהיועצים המשפטיים יטענו את הטענה הזאת.

יהודה רודד: אני מסכים איתך בכל מאה האחוזים מה שאמרת.

יהודה רודד: כל צמיג שמחליפים צריך למחזר.

יהודה רודד: כל מי שמחליף את הצמיג, ימחזר.

גאלב מג'אדלה: מה אומר המשרד לאיכות הסביבה?

אלעד עמיחי: יש בענף גורמים שונים ואנחנו מוצאים איזושהי נכונות בטענה שצריך להבדיל בין יבואני צמיגים ליבואני רכב, להגיד, אם 20, 40, 60, אנחנו נבדוק את העניין לעומקו ונמצא לכל אחד את השיעור המתאים לו.

עינת ברכה: בקריאות השניות והשלישיות אולי נצליח להבין את הטיעון הזה כי אני לא רואה פה שום הגיון, זה גם לא חוקתי.

עידו בן יצחק: אני לא חושב שעל שולחן הוועדה מונח כרגע איזשהו מחקר שבדק מה נכון מבחינה כלכלית לגבי יבואני הרכב.

עידו בן יצחק: לכן אני מציע, את הסוגיה הזאת להשאיר לקריאה שניה ושלישית.

מיכאל גורלובסקי: לא מסכים.

עידו בן יצחק: אנחנו נכתוב בדברי ההסבר שהוועדה תיתן את דעתה לנושא יבואני הרכב וההוראות המיוחדות שיכולות לחול עליהם ובקריאה השנייה ושלישית נמצא לזה פתרון.

עידו בן יצחק: כרגע אני לא חושב שלנגד הוועדה מונחת מספיק תשתית כדי להכריע בנושא הזה.

גאלב מג'אדלה: אני מוכן לבוא לקראתם בדבר נוסף, מיכאל.

גאלב מג'אדלה: שאנחנו נכניס את זה אבל בדברי ההסבר וגם יהיה ברור שאתם צריכים לשכנע מדעית, נתונים, אם זה 20 או 30 או 15, או 35.

גאלב מג'אדלה: ונכניס את זה לחוק בלי הסתייגות ובלי שום דבר.

מיכאל גורלובסקי: אני מבקש שוב להתייחס.

מיכאל גורלובסקי: הגישה הזאת לא נכונה.

מיכאל גורלובסקי: פעם ראשונה אולי שאני לא מסכים עם היועץ המשפטי.

מיכאל גורלובסקי: בדרך כלל נהוג להסכים איתו בכלל דבר.

מיכאל גורלובסקי: כי בעצם פה מנסים להכניס לגופו של חוק מלכודת כי - - -

גאלב מג'אדלה: אתה לא התרכזת בדברים שלי.

מיכאל גורלובסקי: אני מאוד מתרכז.

מיכאל גורלובסקי: כי אתה מכניס לחוק משהו שיישאר לדיון שיכול להתמשך שנים כי זו טענה מול טענה.

מיכאל גורלובסקי: כבוד היושב ראש, אני לא מסכים לגישה הזאת.

גאלב מג'אדלה: זה היה בהצעה.

קריאה: זה לא היה.

מיכאל גורלובסקי: מה זה משנה, אני מבקש להעביר תיקון.

מיכאל גורלובסקי: התקנה היה, לא היה זה לא רלוונטי בכלל.

עינת ברכה: לא שמו על שולחן הוועדה שום מסמך שכלל את זה.

עינת ברכה: להיפך, בדיונים המוקדמים דובר שזה יחול על כולם.

גאלב מג'אדלה: בפרוטוקול ישנו.

גאלב מג'אדלה: מה שאני מציע, אנחנו נכניס את זה.

גאלב מג'אדלה: בדברי ההסבר יהיה ברור שאנחנו נתנו את האחוז כדי לתת את העיקרון.

גאלב מג'אדלה: יבואני הרכב, לשנייה ושלישית, זה יופיע בדברי ההסבר, תצטרכו להביא בדיקה מדעית, סקר, מה שרוצים כולם, להוכיח שזה 20, 15 - - - -

מיכאל גורלובסקי: אדוני היושב ראש, אתה לא הבנת את התשובה שלי, אני הבנתי את מה שאמרת.

מיכאל גורלובסקי: אנחנו שוב פעם ממלכדים את החוק מסיבה אחת פשוטה.

מיכאל גורלובסקי: כי מול הסקר או בדיקה אפשר להביא בדיקה לא פחות מדעית - - -

גאלב מג'אדלה: ואם אני אכניס את זה עכשיו כי ההסתייגות תתקבל, יבוא בשנייה ושלישית ויכולים גם להוריד את זה.

מיכאל גורלובסקי: יכולים להוריד את החוק, לכן אני מציע לך להכניס תיקון בלי להזכיר את הסיפור של הגישה מדעית ודברים כאלה.

גאלב מג'אדלה: אתה רוצה הסתייגות למליאה, קח אותה למליאה.

עידו בן יצחק: חבר הכנסת גורלובסקי, בכל מקרה כשאנחנו נבוא שוב לקריאה שנייה ושלישית בין אם נכתוב ובין אם לא נכתוב, אנחנו מקריאים את כל החוק מחדש, יכול להיות ששוב יעלה הנושא.

עידו בן יצחק: אני מניח שהוא יעלה שוב.

גאלב מג'אדלה: יש לך שתי אפשרויות, או לקבל את דעתי או לקחת אותה למליאה, או ללכת איתה למליאה ושם תסתייג.

גאלב מג'אדלה: בסדר?

מיכאל גורלובסקי: אני מקבל את דעתך.

גאלב מג'אדלה: בסדר, התקדמנו.

ירון סילבר: לאור המצב, גם כאשר המשרד לאיכות הסביבה אומר פה שהנושא עוד ראוי לבדיקה נוספת, האם לא ראוי במצב הזה להשאיר את הצעת החוק על כנה ולאפשר, המשרד ישתכנע - - -

גאלב מג'אדלה: לא ואני אגיד לך גם למה לא.

גאלב מג'אדלה: כי היה איתם שני דיונים איתי, על ה-20, 30, 25, מופיע בפרוטוקול.

גאלב מג'אדלה: יש עכשיו הסתייגות שאם הייתי רוצה ללכת בדרך המלך, הייתי מעלה את ההסתייגות, הייתה זוכה לשניים מול אחד, הייתה מתקבלת.

גאלב מג'אדלה: אני לא עשיתי את זה כי התחלנו בדרך אחרת.

מיכאל גורלובסקי: גם אני לא עשיתי את זה, אני הסכמתי.

גאלב מג'אדלה: התחלנו בדרך אחרת, שונה מהדרך שמיכאל עכשיו התחיל בה ואנחנו רוצים לסיים בדרך הזאת.

גאלב מג'אדלה: לכן אני אומר, קיבלנו את זה, הדרך פתוחה בפניכם לשכנע, להוריד, הדרך פתוחה בפניכם לשכנע למה 20 ולא 30, הכל פתוח, תודה רבה.

גאלב מג'אדלה: עכשיו אנחנו מצביעים על התיקון?

גאלב מג'אדלה: מי בעד?

גאלב מג'אדלה: אושר פה אחד.

עינת ברכה: יש עוד נקודה שטעונה בדיקה מדעית במחקר, בדיקה השוואתית, בסעיף 3 שגם בו יהיה צריך לטפל בקריאה שנייה ושלישית, השיעורים של המיחזור, ה-50 אחוז, ה-70 אחוז, ה-35 אחוז.

עינת ברכה: בשלב הזה לא הספקנו עדיין לראות.

עינת ברכה: לדעתנו האחוזים האלה גבוהים מדי והם ריאלים כרגע.

מיכאל נודלמן: אני לא חושב - - -

גאלב מג'אדלה: המציע לא חושב.

גאלב מג'אדלה: תעלו את זה בשנייה ושלישית, בוא נשאיר את זה ככה.

עינת ברכה: אבל גם חשוב שיהיה כרגע - - -

גאלב מג'אדלה: זה לא פוגע בך, בשניה ושלישית את יכולה להביא את כל הדברים.

עידו בן יצחק: עוד תוספת שרצו להוסיף בסעיף 6 בסעיף קטן ג'.

עידו בן יצחק: יבואן המייבא צמיגים לשם שימוש במהלך פעילותו, ידווח כאמור בסעיף קטן (א) על מספר הצמיגים שבהם עשה שימוש באותה שנה ומשקלם.

רוני טלמור: רק מבחינת נוסח אני מציעה, יבואן כאמור בסעיף 3 א'.

גאלב מג'אדלה: מאושר פה אחד, ללא נמנעים ללא מסתייגים.

עידו בן יצחק: אנחנו ממשיכים עכשיו מסעיף 14.

גאלב מג'אדלה: חבר הכנסת נולדמן יחליף אותי ל-10 דקות, קדימה.

גאלב מג'אדלה: עידו בן יצחק: דרישת קנס אזרחי ותשלומו.

גאלב מג'אדלה: 14.

גאלב מג'אדלה: (א) קנס אזרחי ישולם לפי דרישת הממונה בכתב בתוך 30 ימים מיום קבלת הדרישה לתשלומו; הדרישה תוצא לאחר שהממונה יודיע למי שאליו נועדה הדרישה על הכוונה להוציאה וניתנה לו הזדמנות נאותה לטעון את טענותיו.

גאלב מג'אדלה: (ב) שיעור הקנס האזרחי לפי סעיף זה יהיה לפי סכומו המעודכן ביום הדרישה לתשלומו; הוגש ערעור ובית המשפט הדן בערעור הורה על עיכוב תשלומו - לפי סכומו המעודכן ביום מתן ההחלטה בערעור.

גאלב מג'אדלה: (ג) לא שולם הקנס האזרחי במועד, יתווספו עליו לתקופת הפיגור הפרשי הצמדה וריבית לפי חוק פסיקת ריבית והצמדה, התשכ"א - 1961, עד לתשלומו.

גאלב מג'אדלה: 15.

גאלב מג'אדלה: ערעור על קנס אזרחי (א) על דרישה לתשלום קנס אזרחי ניתן לערער בפני בית משפט שלום.

גאלב מג'אדלה: (ב) הערעור יוגש בתוך 30 ימים מהיום שהודע על הטלת הקנס האזרחי.

גאלב מג'אדלה: (ג) אין בערעור כדי לעכב את תשלום הקנס האזרחי אלא אם הורה הממונה או בית המשפט אחרת.

גאלב מג'אדלה: (ד) התקבל הערעור, יוחזר הקנס האזרחי בתוספת הפרשי הצמדה וריבית מיום תשלומו ועד יום החזרתו.

גאלב מג'אדלה: (ה) על החלטת בית משפט בערעור ניתן לערער ברשות, ובית המשפט ידון בערעור בשופט אחד.

גאלב מג'אדלה: 16.

גאלב מג'אדלה: שמירת אחריות פלילית (א) אין בהוראות סעיף 13 כדי לגרוע מסמכותו של תובע להגיש כתב אישום כאמור בסעיף 17, אם הוא סבור שהנסיבות מצדיקות זאת.

גאלב מג'אדלה: (ב) הוגש נגד אדם כתב אישום בעבירה לפי סעיף 17, לא יחוייב בגינה בתשלום קנס אזרחי, ואם שילם, יוחזר לו סכום הקנס בתוספת הפרשי הצמדה וריבית, מיום תשלומו ועד יום החזרתו.

גאלב מג'אדלה: 17.

גאלב מג'אדלה: עונשין.

גאלב מג'אדלה: (א) העושה אחד מאלה, דינו - קנס כאמור בסעיף 61(א)(3) לחוק העונשין, התשל"ז – 1977.

גאלב מג'אדלה: (להלן - חוק העונשין), מדובר בקנס של 67 אלף שקלים.

גאלב מג'אדלה: ואם נעברה העבירה על ידי תאגיד, דינו - כפל הקנס האמור : מבצע הטמנה בניגוד להוראות סעיף 4 ; לא מגיש דיווח לפי הוראות סעיף 6 ; לא מנהל רישום לפי הוראות סעיף 7(א) או סעיף 10(א) ; לא מאפשר לממונה או למי מטעמו לעיין ברישום, לפי הוראות סעיף 7(ב) או סעיף 10(ב) ; מפנה צמיגים משומשים מבית עסק שלא על פי הוראות סעיף 8 ; מאחסן צמיגים משומשים בבית עסק שלא על פי הוראות סעיף 9.

גאלב מג'אדלה: (ב) היתה העבירה עבירה נמשכת, רשאי בית המשפט להטיל קנס נוסף בשיעור של עשרה אחוזים מסכום הקנס כאמור בסעיף קטן (א), לכל יום שבו נמשכת העבירה לאחר יום תחילתה לפי כתב האישום.

גאלב מג'אדלה: (ג) הוגש כתב אישום בשל עבירה לפי חוק זה, רשאי בית המשפט ליתן צו עשה, צו אל תעשה וכל סעד אחר, ככל שיראה לנכון בנסיבות שלפניו, לשם הבטחת מילוי חובה על פי חוק זה.

גאלב מג'אדלה: 18.

גאלב מג'אדלה: אי פטור מקיום חובה.

גאלב מג'אדלה: אין בתשלום קנס אזרחי לפי סעיף 13 או בתשלום קנס שהוטל לפי סעיף 17 כדי לפטור מקיום חובה אחרת לפי חוק זה.

גאלב מג'אדלה: 19.

גאלב מג'אדלה: אחריות נושא משרד בתאגיד.

גאלב מג'אדלה: (א) נושא משרה בתאגיד חייב לפקח ולעשות כל שניתן למניעת עבירות לפי חוק זה על ידי התאגיד או על ידי עובד מעובדיו ; המפר הוראה זו דינו קנס כאמור בסעיף 61(א)(2) לחוק העונשין ; לעניין סעיף זה, "נושא משרה" – מנהל פעיל בתאגיד, שותף, למעט שותף מוגבל, או פקיד האחראי מטעם התאגיד על התחום שבו בוצעה העבירה, וכן דירקטור, למעט לעניין עבירה לפי סעיף 17(א)(5).

גאלב מג'אדלה: (ב) נעברה עבירה לפי סעיף 17 על ידי תאגיד או על ידי עובד מעובדיו, חזקה היא כי נושא משרה בתאגיד הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.

גאלב מג'אדלה: 20.

גאלב מג'אדלה: אחריותו של מעביד (א) מעביד חייב לפקח ולעשות כל שניתן למניעת עבירות לפי חוק זה בידי עובדיו.

גאלב מג'אדלה: המפר הוראה זו, דינו - קנס כאמור בסעיף 61(א)(2) לחוק העונשין.

גאלב מג'אדלה: (ב) נעברה עבירה לפי סעיף 17 על ידי עובד, חזקה היא כי מעבידו הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.

גאלב מג'אדלה: סעיף 21, ביצוע ותקנות.

גאלב מג'אדלה: (א) השר ממונה על ביצוע חוק זה והוא רשאי להתקין תקנות בכל עניין הנוגע לביצועו, ובכלל זה : שינוי יעדי הסילוק והמיחזור הקבועים בסעיף 3.

גאלב מג'אדלה: נושאים נוספים שיש לכלול בדיווח לפי סעיף 6, וכן את אופן הדיווח.

גאלב מג'אדלה: הגבלות ותנאים לדרכים לפינוי צמיגים משומשים מבית עסק הקבועות בסעיף 8.

גאלב מג'אדלה: שינוי הסכום הקבוע בסעיף 13(א).

גאלב מג'אדלה: מפה מה שאני מקריא זה דברים חדשים.

גאלב מג'אדלה: (5) הוראות לגבי הפקדת ערבות לשם הבטחת קיומן של חובות על פי חוק זה.

גאלב מג'אדלה: (ב) תקנות לפי סעיפים קטנים (א)(1), (א)4 ו- (א)(5) יותקנו בהסכמת שר האוצר.

גאלב מג'אדלה: (ג) תקנות לפי חוק זה טעונות אישור ועדת הפנים ואיכות הסביבה של הכנסת, למעט תקנות לפי סעיף קטן (א)(5), הטעונות אישור ועדת הכספים של הכנסת.

גאלב מג'אדלה: 22.

גאלב מג'אדלה: תחולה על המדינה.

גאלב מג'אדלה: חוק זה יחול גם על המדינה.

גאלב מג'אדלה: 23.

גאלב מג'אדלה: תחילה.

גאלב מג'אדלה: תחילתו של חוק זה שישה חודשים מיום פרסומו.

גאלב מג'אדלה: לפני ההצבעה אני רוצה להעיר כמה דברים.

גאלב מג'אדלה: נשמעו פה הערות, גם לי יש הערות.

גאלב מג'אדלה: הסיבה שאנחנו בהליך קצת מזורז הוא מאחר שאנחנו תוך 48 שעות מחויבים להשלים את הליך החקיקה.

גאלב מג'אדלה: כל ההערות יישמעו בהכנת החוק לקריאה שנייה ושלישית במהלך הכנסת ה-17.

גאלב מג'אדלה: יש כאן הערות שהן באמת כבדות משקל וראויות להישמע.

גאלב מג'אדלה: בדרך כלל אנחנו לא נוהגים כך.

גאלב מג'אדלה: בדרך כלל את כל ההערות אנחנו שומעים לפני הקריאה הראשונה.

גאלב מג'אדלה: מקוצר הזמן אנחנו פועלים כפי שאנחנו פועלים.

גאלב מג'אדלה: האם אפשר להצביע על סעיפים 14 עד 23?

מיכאל נודלמן: כן.

מיכאל נודלמן: מי בעד?

מיכאל נודלמן: אושר פה אחד.

מיכאל נודלמן: תודה רבה.